**Notă informativă**

**la proiectul de ordin Cu privire la modificarea unor ordine ale Ministrului Finanțelor**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Finanțelor |
| **2.Condițiile ce au impus elaborarea proiectului de act normativ și finalitățile urmărite** |
| Proiectul actului normativ a fost elaborat în vederea excluderii trimiterilor la prevederile Hotărîrii Guvernului nr.764/1992 privind aprobarea Normelor pentru efectuarea operaţiunilor de casă în economia naţională a Republicii Moldova, abrogată prin Hotărîrea Guvernului nr.326/2021. |
| **3. Principalele prevederi ale proiectului și evidențierea elementelor noi** |
| Principalele prevederi ale proiectului constituie excluderea trimiterilor la prevederile Hotărîrii Guvernului nr.764/1992 privind aprobarea Normelor pentru efectuarea operaţiunilor de casă în economia naţională a Republicii Moldova, din conținutul Indicațiilor metodice privind contabilitatea pentru persoane fizice care desfășoară activitate de întreprinzător, aprobate prin ordinul Ministrului Finanțelor nr.118/2013, Indicațiilor metodice privind contabilitatea pentru persoanele fizice care desfăşoară activitate profesională în sectorul justiţiei, aprobate prin ordinul Ministrului Finanțelor nr.216/2018 și Indicaţiilor metodice privind contabilitatea în cabinetele individuale ale medicilor de familie, aprobate prin ordinul Ministrului Finanțelor nr.181/2019. |
| **4.Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat. |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |
| **6. Avizarea și consultarea publică a proiectului** |
| În scopul respectării prevederilor Legii nr.239/2008 privind transparenţa în procesul decizional, proiectul actului normativ și nota informativă, sînt  plasate pentru consultări publice pe pagina web oficială a Ministerului Finanţelor www.mf.gov.md (compartimentul „Transparenţa decizională”  subcompartimentul „Procesul decizional”).    În urma consultărilor publice propunerile recepționate vor fi generalizate în Sinteza obiecțiilor și propunerilor/recomandărilor. |

**Șef adjunct al Direcției politici financiare                            Natalia TONU**